***ПРОФЕСИОНАЛНА ОРЈЕНТАЦИЈА НА ПРЕЛАЗУ У СРЕДЊУ ШКОЛУ***

***Циљ пројекта:***

Успостављање функционалног и одрживог система и програма професионалне оријентације за ученике на прелазу између основне у средњу школу.

Mинистарство просвете и науке и Министарство омладине и спорта у сарадњи са Немачким удружењем за међународну сарадњу ( GIZ – организација за међународну сарадњу Савезне Републике Немачке са седиштем у Бону и Ешборну у Немачкој ) , реализује пројекат Професионална оријентација на прелазу у средњу школу. У организацију и реализацију пројектних активности укључен је и Регионални центар из Чачка.

Како су званичне активности овог пројекта завршене у 2014. години, планирано је да се у 2015. години акценат стави на представљање ученицима седмог и осмог разреда државних и приватних предузећа. Основне школе су у своје Годишње планове рада уврстили и посете предузећима и установама, као и избор занимања. У оквиру овог пројекта РЦ Чачак ће расписати фото конкурс на тему „Кад порастем бићу“.

На овај начин се подстичу младих да донесу и спроведу промишљену, ваљану и самосталну одлуку о избору школе и занимања, као и планирају каријеру и укључе се у свет рада. Настава за младе у оквиру програма се одвија кроз радионице које омогућавају да ученици кроз активно учешће изграде сазнања, вештине, способности и вредности потребне за остварење свог циља.